9. การจัดการ

1.  โครงสร้างการจัดการ

1.  

โครงสร้างกรรมการบริษัท แยกออกเป็น 4 คณะ ได้แก่ คณะกรรมการบริษัท คณะกรรมการบริหาร
คณะกรรมการตรวจสอบ และคณะกรรมการสรรหาและพิจารณาค่าตอบแทนกรรมการ
โดยมีรายละเอียดดังนี้

คณะกรรมการบริษัทฯ

ตามข้อบังคับของบริษัทฯ กำหนดให้ คณะกรรมการบริษัทฯ ประกอบด้วยกรรมการจำนวนไม่น้อยกว่า
5 คน แต่ไม่เกิน 21 คน กรรมการไม่น้อยกว่ากึ่งหนึ่งต้องมีถิ่นที่อยู่ในราชอาณาจักร
โดยกรรมการต้องมีคุณสมบัติตามที่กฎหมายกำหนด

บริษัทฯ ได้กำหนดโครงสร้างของคณะกรรมการ
และบทบาทหน้าที่ความรับผิดชอบของคณะกรรมการบริษัทฯ ไว้อย่างชัดเจน
เพื่อทำหน้าที่กำหนดทิศทางการดำเนินงานของบริษัทฯ ผ่านทางนโยบาย วัตถุประสงค์ และแผนงาน
มีการทบทวนติดตามผลการดำเนินงานให้เป็นไปตามนโยบาย วัตถุประสงค์
และแผนงานที่กำหนดไว้เป็นระยะ ๆ

ณ วันที่ 31 ธันวาคม 2551 คณะกรรมการบริษัทฯ มีจำนวน 17 ท่าน ดังนี้

+------+-------------------------+-------------------------------------+
| ล    | รายชื่อ                   | ตำแหน่ง                              |
| ำดับที่ |                         |                                     |
+------+-------------------------+-------------------------------------+
| 1.   |  นายไพโรจน์ ล่ำซำ         | ประธานกรรมการ                       |
+------+-------------------------+-------------------------------------+
| 2.   |  นายสุกิจ หวั่งหลี           | รองประธานกรรมการ                    |
+------+-------------------------+-------------------------------------+
| 3.   |  นายธงชัย ล่ำซำ           | กรรมการผู้จัดการใหญ่                    |
+------+-------------------------+-------------------------------------+
| 4.   |  ดร. วิเชียร วัฒนคุณ        | กรรมการอิสระ                         |
+------+-------------------------+-------------------------------------+
| 5.   |  ดร. หริส สูตะบุตร         | กรรมการอิสระ                         |
+------+-------------------------+-------------------------------------+
| 6.   |  ดร. วิษณุ เครืองาม¹       | กรรมการอิสระ                         |
+------+-------------------------+-------------------------------------+
| 7.   |  นายศิรินทร์ นิมมานเหมินท์²   | กรรมการอิสระ                         |
+------+-------------------------+-------------------------------------+
| 8.   |  ดร.ศุภวุฒิ สายเชื้อ         | กรรมการอิสระ                         |
+------+-------------------------+-------------------------------------+
| 9.   |  นายจรูญ ชินาลัย           | กรรมการอิสระ                         |
+------+-------------------------+-------------------------------------+
| 10.  |  นายดุสิต นนทะนาคร        | กรรมการอิสระ                         |
+------+-------------------------+-------------------------------------+
| 11.  |  นายศุภชัย หวั่งหลี          | กรรมการ                             |
+------+-------------------------+-------------------------------------+
| 12.  |  นายสืบตระกูล สุนทรธรรม    | กรรมการ                             |
+------+-------------------------+-------------------------------------+
| 13.  |  นายภูมิชาย ล่ำซำ          | กรรมการ                             |
+------+-------------------------+-------------------------------------+
| 14.  |  นายวสันต์ จาติกวณิช        | กรรมการ                             |
+------+-------------------------+-------------------------------------+
| 15.  |  นายสุรพันธ์ ภาษิตนิรันดร์     | กรรมการ                             |
+------+-------------------------+-------------------------------------+
| 16.  |  ดร. สมภพ เจริญกุล        | กรรมการ                             |
+------+-------------------------+-------------------------------------+
| 17.  |  นายสุรช ล่ำซำ            | กรรมการ                             |
+------+-------------------------+-------------------------------------+

หมายเหตุ : 1 ดร. วิษณุ เครืองาม เข้าเป็นกรรมการเมื่อวันที่ 11 กรกฎาคม 2551

2. นายศิรินทร์ นิมมานเหมินท์ เข้าเป็นกรรมการเมื่อวันที่ 11 กรกฎาคม 2551

เลขานุการบริษัท คือ นายพิชัย หมู่พุทธรักษ์

กรรมการอิสระ

บริษัทฯ ได้ปรับโครงสร้างคณะกรรมการใหม่
เพื่อรองรับหลักเกณฑ์โครงสร้างคณะกรรมการตามประกาศของคณะกรรมการกำกับตลาดทุน
โดยบริษัทฯ ได้กำหนดให้มีกรรมการอิสระอย่างน้อยหนึ่งในสามของจำนวนกรรมการทั้งหมด
กรรมการอิสระแต่ละท่านจะมีความเป็นอิสระทั้งในการแสดงความคิดเห็น การให้คำแนะนำ ตักเตือน
ไม่มีส่วนร่วมในการบริหารกิจการของบริษัทฯ แต่อย่างใด เพื่อความโปร่งใส บริษัทฯ
จึงไม่ได้กำหนดให้กรรมการอิสระมีอำนาจลงนามทำนิติกรรมใดๆ ร่วมกับกรรมการบริหาร

กรรมการอิสระของบริษัทฯ มีคุณสมบัติตามหลักเกณฑ์ ตลาดหลักทรัพย์แห่งประเทศไทย ดังนี้

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    นับรวมการถือหุ้นของผู้ที่เกี่ยวข้องของกรรมการอิสระนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือนิติบุคคลที่อาจมีความขัดแย้ง เว้นแต่
    จะได้พ้นจากการมีลักษณะดังกล่าวมาแล้ว ไม่น้อยกว่าสองปีก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้น รายใหญ่ ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
    หรือผู้มีอำนาจควบคุมของบริษัทฯ หรือบริษัทย่อย

4.  ไม่มีหรือเคยมีความสัมพันธ์ทางธุรกิจ เช่น การทำรายการทางการค้าที่ทำเป็นปกติ
    เพื่อประกอบ กิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
    หรือการให้ หรือรับความช่วยเหลือทางการเงิน รวมถึงพฤติการณ์อื่นทำนองเดียวกัน
    ซึ่งเป็นผลให้มีภาระหนี้ที่ต้องชำระต่ออีกฝ่ายหนึ่ง
    ตั้งแต่ร้อยละสามของสินทรัพย์ที่มีตัวตนสุทธิของบริษัทฯ หรือตั้งแต่ยี่สิบล้านบาทขึ้นไป
    แล้วแต่จำนวนใดจะต่ำกว่ากับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง เว้นแต่จะได้พ้นจากการมีลักษณะดังกล่าวมาแล้วไม่น้อยกว่า
    สองปีก่อนได้รับการแต่งตั้ง

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหารหรือหุ้นส่วนผู้จัดการ
    ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8.  ไม่มีลักษณะอื่นใด ที่ทำให้ไม่สามารถให้ความเห็นอย่างเป็นอิสระ
    เกี่ยวกับการดำเนินงานของบริษัท

อนึ่ง ภายหลังจากได้รับการแต่งตั้งให้เป็นกรรมการอิสระแล้ว
กรรมการอิสระอาจได้รับมอบหมายจากคณะกรรมการ ให้ตัดสินใจในการดำเนินกิจการของบริษัท
บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
โดยมีการตัดสินใจในรูปแบบขององค์คณะ (Collective Decision) ได้

อำนาจกรรมการและข้อจำกัดอำนาจกรรมการ

ชื่อและจำนวนกรรมการซึ่งมีอำนาจลงลายมือชื่อแทนบริษัทฯ คือ นายไพโรจน์ ล่ำซำ นายธงชัย
ล่ำซำ นายสุกิจ หวั่งหลี นายศุภชัย หวั่งหลี นายภูมิชาย ล่ำซำ นายวสันต์ จาติกวณิช นายสุรช
ล่ำซำ สองในเจ็ดคนนี้ลงลายมือชื่อร่วมกันและประทับตราสำคัญของบริษัทฯ
หรือกรรมการคนใดคนหนึ่งในเจ็ดคนดังกล่าวข้างต้นลงลายมือชื่อร่วมกับ นายสืบตระกูล สุนทรธรรม
หรือนายสุรพันธ์ ภาษิตนิรันดร์ หรือนายสมภพ เจริญกุล
อีกคนหนึ่งรวมเป็นสองคนและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น และระมัดระวังรักษาผลประโยชน์ของบริษัทฯ

2.  กำหนด นโยบาย และทิศทางการดำเนินงานของบริษัทฯ
    และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพ

3.  ตัดสินใจและดูแลการดำเนินงานของบริษัทฯ ในเรื่องที่มีสาระสำคัญ เช่น
    นโยบายและแผนธุรกิจ การลงทุนขนาดใหญ่ และรายการอื่นใดที่กฎหมายกำหนด
    เว้นแต่เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น

4.  มีอำนาจกำหนดชื่อกรรมการผู้มีอำนาจลงนามผูกพันบริษัทฯ แต่งตั้งประธานกรรมการ และ
    รองประธานกรรมการ หรืออาจมอบหมายให้กรรมการคนหนึ่งหรือหลายคน หรือบุคคลอื่นใด
    ปฏิบัติการอย่างใดอย่างหนึ่งแทนคณะกรรมการได้

5.  จัดให้มีการประชุมผู้ถือหุ้น การประชุมคณะกรรมการ และมีการรายงานทางการเงิน
    โดยแสดงควบคู่กับรายงานของผู้สอบบัญชีรับอนุญาตในรายงานประจำปี
    และครอบคลุมในเรื่องสำคัญๆ ตามนโยบายของตลาดหลักทรัพย์แห่งประเทศไทย
    และตามที่กฎหมายกำหนด

ทั้งนี้ อำนาจดังกล่าวข้างต้นไม่รวมถึงเรื่องอื่นๆ ที่ข้อบังคับของบริษัทฯ
กำหนดให้ต้องขออนุมัติจากมติที่ประชุมผู้ถือหุ้น

การประชุมคณะกรรมการบริษัทฯ

การประชุมของคณะกรรมการบริษัทฯ มีกำหนดประชุมอย่างน้อยไตรมาสละ 1 ครั้ง
และมีการประชุมพิเศษเพิ่มตามความจำเป็น โดยมีการกำหนดวาระชัดเจนล่วงหน้า
และมีวาระพิจารณาติดตามผลการดำเนินงานเป็นประจำในการประชุม
เมื่อมีเรื่องที่ต้องนำเสนอให้ที่ประชุมพิจารณา
กรรมการทุกท่านมีอิสระในการแสดงความคิดเห็นและเสนอวาระการประชุม
โดยประธานกรรมการเป็นผู้ทำหน้าที่ดูแลจัดสรรเวลาให้เพียงพอที่ฝ่ายบริหารจะเสนอเอกสารและข้อมูล
เลขานุการคณะกรรมการบริษัทมีหน้าที่ในการนัดหมาย จัดเตรียมเอกสารประกอบการประชุม
และจัดส่งหนังสือเชิญประชุมพร้อมเอกสารประกอบการประชุมล่วงหน้าไม่น้อยกว่า 7 วัน
เพื่อให้คณะกรรมการได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
นอกจากนี้ยังมีหน้าที่บันทึกรายงานการประชุม และจัดเก็บเป็นหลักฐานด้วย

ในปี 2551 มีการประชุมคณะกรรมการบริษัทฯ จำนวน 11 ครั้ง
โดยมียอดรวมจำนวนครั้งที่กรรมการแต่ละท่านมาเข้าร่วมประชุมต่อจำนวนครั้งที่มีการประชุมทั้งหมด
ดังนี้

+---------------------------------+----------------+------------------+
| รายชื่อ                           | จำนวนครั้งที่ประชุม | จำนวนครั้งที่เข้า     |
+---------------------------------+----------------+------------------+
|  1. นายไพโรจน์ ล่ำซำ              | 11             | 11               |
+---------------------------------+----------------+------------------+
|  2. นายสุกิจ หวั่งหลี                | 11             | 10               |
+---------------------------------+----------------+------------------+
|  3. นายธงชัย ล่ำซำ                | 11             | 11               |
+---------------------------------+----------------+------------------+
|  4. ดร. วิเชียร วัฒนคุณ             | 11             | 1                |
+---------------------------------+----------------+------------------+
|  5. ดร. หริส สูตะบุตร              | 11             | 11               |
+---------------------------------+----------------+------------------+
|  6. ดร. วิษณุ เครืองาม¹            | 4              | 4                |
+---------------------------------+----------------+------------------+
|  7. นายศิรินทร์ นิมมานเหมินท์²        | 4              | 4                |
+---------------------------------+----------------+------------------+
|  8. ดร.ศุภวุฒิ สายเชื้อ              | 11             | 5                |
+---------------------------------+----------------+------------------+
|  9. นายจรูญ ชินาลัย                | 11             | 11               |
+---------------------------------+----------------+------------------+
|  10. นายดุสิต นนทะนาคร            | 11             | 10               |
+---------------------------------+----------------+------------------+
|  11. นายศุภชัย หวั่งหลี              | 11             | 9                |
+---------------------------------+----------------+------------------+
|  12. นายสืบตระกูล สุนทรธรรม        | 11             | 10               |
+---------------------------------+----------------+------------------+
|  13. นายภูมิชาย ล่ำซำ              | 11             | 8                |
+---------------------------------+----------------+------------------+
|  14. นายวสันต์ จาติกวณิช            | 11             |  9               |
+---------------------------------+----------------+------------------+
|  15. นายสุรพันธ์ ภาษิตนิรันดร์         | 11             | 10               |
+---------------------------------+----------------+------------------+
|  16. ดร. สมภพ เจริญกุล            | 11             | 9                |
+---------------------------------+----------------+------------------+
|  17. นายสุรช ล่ำซำ                | 11             | 9                |
+---------------------------------+----------------+------------------+

หมายเหตุ : 1 ดร. วิษณุ เครืองาม เข้าเป็นกรรมการเมื่อวันที่ 11 กรกฎาคม 2551

2 นายศิรินทร์ นิมมานเหมินท์ เข้าเป็นกรรมการเมื่อวันที่ 11 กรกฎาคม 2551

คณะกรรมการบริหาร

คณะกรรมการบริหาร มีจำนวน 10 ท่าน ดังนี้

  -------- ----------------------------- ---------------------------------
  ลำดับที่    รายชื่อ                         ตำแหน่ง

  1        นายธงชัย ล่ำซำ                  กรรมการผู้จัดการใหญ่

  2        นายสืบตระกูล สุนทรธรรม           กรรมการรองกรรมการผู้จัดการใหญ่

  3        นายวสันต์ จาติกวณิช               กรรมการผู้ช่วยกรรมการผู้จัดการใหญ่

  4        นายสุรพันธ์ ภาษิตนิรันดร์            กรรมการผู้ช่วยกรรมการผู้จัดการใหญ่

  5        ดร. สมภพ เจริญกุล               กรรมการผู้ช่วยกรรมการผู้จัดการใหญ่

  6        ดร. ชิงชัย หาญเจนลักษณ์           กรรมการผู้ช่วยกรรมการผู้จัดการใหญ่

  7        เรือเอกสุจินต์ พหลโยธิน            กรรมการผู้ช่วยกรรมการผู้จัดการใหญ่

  8        นายสุรช ล่ำซำ                   กรรมการผู้ช่วยกรรมการผู้จัดการใหญ่

  9        นายตรีจักร ตัณฑ์ศุภศิริ              กรรมการบริหาร

  10       ร้อยโทเฉลิมโชค ล่ำซำ             กรรมการบริหาร
  -------- ----------------------------- ---------------------------------

เลขานุการคณะกรรมการบริหาร คือ นายพิชัย หมู่พุทธรักษ์

ขอบเขตอำนาจหน้าที่ความรับผิดชอบของคณะกรรมการบริหาร

1.  กำหนดแผนธุรกิจ งบประมาณ กลยุทธ์ โครงสร้างการบริหารงานหลักในการดำเนินธุรกิจ
    และอำนาจการบริหารต่างๆ ของบริษัทให้สอดคล้อง
    และสนับสนุนต่อสภาพเศรษฐกิจและการแข่งขัน และนำพาให้บริษัทฯ
    ฝ่าฟันและผ่านพ้นในกรณีที่เกิดวิกฤติการณ์ต่างๆ ได้โดยมีคณะกรรมการบริษัทฯ เห็นชอบ

2.  ตรวจสอบ ติดตาม การดำเนินนโยบาย และผลการดำเนินงานของบริษัทฯ
    ตลอดจนควบคุมต้นทุนในการประกอบธุรกิจให้เป็นไปตามแผนธุรกิจอย่างมีประสิทธิภาพและประสิทธิผล

3.  พิจารณาจ้าง แต่งตั้ง บรรจุ โยกย้าย ปลดจากตำแหน่ง สับเปลี่ยน โอนย้าย พักงาน เลิกจ้าง
    และกำหนดค่าตอบแทน
    รวมทั้งค่าใช้จ่ายและสิ่งอำนวยความสะดวกของพนักงานตั้งแต่ระดับผู้อำนวยการฝ่ายอาวุโสลงไป
    โดยให้กรรมการผู้จัดการใหญ่มีอำนาจอนุมัติให้ดำเนินการได้

4.  พิจารณาการลงทุน แสวงหาโอกาสการทำธุรกิจใหม่ๆ ตลอดจนการดำเนินงานต่างๆ
    ของบริษัทฯ อันเป็นการประกอบธุรกิจปกติ หรือเกี่ยวเนื่องกับการประกอบธุรกิจปกติของบริษัทฯ

5.  ดำเนินงานต่างๆ ที่ได้รับมอบหมายจากคณะกรรมการบริษัทฯ หรือผู้ถือหุ้น หรือตามกฎหมาย
    หรือข้อบังคับของบริษัทฯ รวมทั้งทำหน้าที่กลั่นกรองเรื่องต่างๆ
    ที่จะนำเสนอคณะกรรมการบริษัทฯ

การมอบหมายอำนาจบริหารให้แก่กรรมการผู้จัดการใหญ่

ที่ประชุมคณะกรรมการบริษัทฯ ครั้งที่ 2/2544 เมื่อวันที่ 9 เมษายน 2544 มีมติกำหนดขอบเขต
และอำนาจของกรรมการผู้จัดการใหญ่ ไว้ดังต่อไปนี้

1.  กำกับดูแลการปฏิบัติงานของฝ่ายบริหารให้เป็นไปตามนโยบายที่คณะกรรมการบริษัทฯ กำหนด

2.  ดำเนินกิจการ และอนุมัติเรื่องต่างๆ ที่เกี่ยวข้องกับการดำเนินงานตามธุรกิจปกติของบริษัทฯ
    เพื่อให้เกิดความต่อเนื่อง

3.  มีอำนาจดูแล บริหาร ดำเนินงาน และปฏิบัติงานประจำตามปกติธุรกิจเพื่อประโยชน์ของบริษัทฯ
    และให้เป็นไปตามวัตถุประสงค์และข้อบังคับของบริษัทฯ รวมตลอดถึงระเบียบ มติ นโยบาย
    แผนงาน และงบประมาณที่ผ่านการอนุมัติ หรือเห็นชอบจากคณะกรรมการบริษัทฯ
    หรือที่คณะกรรมการบริษัทฯ มอบหมายให้ปฏิบัติภายใต้กรอบของกฎหมายที่เกี่ยวข้อง

  4. ในกรณีที่มีการลงทุนใหม่หรือการลงทุนในต่างประเทศ การกู้ยืมเงิน หรือให้กู้ยืมเงิน ตลอดจน

  การค้ำประกัน นอกเหนือจากที่เป็นไปตามทางธุรกิจปกติเพื่อเป็นการรักษาผลประโยชน์ของ

  บริษัทฯ และเพื่อให้การดำเนินธุรกิจเป็นไปอย่างมีประสิทธิภาพ ให้กรรมการผู้จัดการใหญ่มี

  อำนาจดำเนินการต่างๆ ดังกล่าวได้ แต่ทั้งนี้ หากกรรมการผู้จัดการใหญ่พิจารณาเห็นว่าควร

นำเสนอเรื่องใดๆ ต่อคณะกรรมการบริษัทฯ เพื่อพิจารณาอนุมัติก็อาจทำได้ขึ้นอยู่กับดุลยพินิจของ

กรรมการผู้จัดการใหญ่ เว้นแต่ในกรณีที่ต้องปฏิบัติตามหลักเกณฑ์ของตลาดหลักทรัพย์แห่ง

ประเทศไทย ให้กรรมการผู้จัดการใหญ่ดำเนินการตามหลักเกณฑ์ดังกล่าวด้วย และทำรายการที่

กรรมการผู้จัดการใหญ่ หรือบุคคลที่อาจมีความขัดแย้งตามคำนิยามของประกาศสำนักงาน

คณะกรรมการกำกับหลักทรัพย์และตลาดหลักทรัพย์ และ/หรือตลาดหลักทรัพย์แห่งประเทศไทย

มีส่วนได้เสียหรืออาจมีความขัดแย้งทางผลประโยชน์ในลักษณะอื่นทำกับบริษัทฯ หรือบริษัทย่อย

ในกรณีดังกล่าวจะต้องได้รับอนุมัติจากคณะกรรมการอิสระ และ/หรือคณะกรรมการบริษัทฯ

เท่านั้น

สำหรับการลงนามอนุมัติในเรื่องต่างๆ ของบริษัทฯ และบริษัทย่อยตามปกติ บริษัทฯ
มีนโยบายที่กำหนดขอบเขตอำนาจในการลงนามอนุมัติเรื่องต่างๆ ของบริษัทฯ ไว้แล้ว
ในลักษณะของการกระจายอำนาจโดยกำหนดว่าผู้บริหารแต่ละระดับสามารถอนุมัติในเรื่องใด
และวงเงินเท่าใด และจะมีการทบทวน ปรับปรุง หรือ
เปลี่ยนแปลงตามความเหมาะสมขึ้นอยู่กับสภาวะการณ์ สำหรับเรื่องอื่นๆ ที่มีนัยสำคัญต่อบริษัทฯ
บริษัทฯ ได้กำหนดให้กรรมการสองคนลงลายมือชื่อ และประทับตราสำคัญของบริษัทฯ
มีอำนาจกระทำการแทนบริษัทฯ ได้

คณะกรรมการตรวจสอบ

เป็นองค์กรอิสระที่จะให้การสนับสนุน และปฏิบัติงานในนามของคณะกรรมการบริษัทฯ
เพื่อสอบทานข้อมูลทางการเงินที่เสนอแก่ผู้ถือหุ้น และผู้ที่เกี่ยวข้องอื่น
สอบทานระบบการควบคุมภายในที่ ฝ่ายจัดการ และคณะกรรมการบริษัทฯ กำหนดให้มีขึ้น
และกระบวนการตรวจสอบภายใน และการสื่อสารกับผู้สอบบัญชีของบริษัทฯ

บริษัทฯ ได้กำหนดคุณสมบัติของกรรมการตรวจสอบไว้ในกฎบัตรคณะกรรมการตรวจสอบ ดังนี้

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง ทั้งนี้
    นับรวมการถือหุ้นของผู้ที่เกี่ยวข้องของกรรมการอิสระนั้นๆ ด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือนิติบุคคลที่อาจมีความขัดแย้ง เว้นแต่
    จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฏหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

4.  ไม่มีหรือเคยมีความสัมพันธ์ทางธุรกิจ เช่น การทำรายการทางการค้าที่ทำเป็นปกติ
    เพื่อประกอบกิจการ การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
    หรือการให้หรือรับความช่วยเหลือทางการเงิน รวมถึงพฤติการณ์อื่นทำนองเดียวกัน
    ซึ่งเป็นผลให้มีภาระหนี้ที่ต้องชำระต่ออีกฝ่ายหนึ่ง
    ตั้งแต่ร้อยละสามของสินทรัพย์ที่มีตัวตนสุทธิของบริษัทฯ หรือตั้งแต่ยี่สิบล้านบาทขึ้นไป
    แล้วแต่จำนวนใดจะต่ำกว่า กับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม หรือนิติบุคคล
    ที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

6.  ไม่เป็นหรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฏหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้
    ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหารหรือหุ้นส่วนผู้จัดการ
    ของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนได้รับการแต่งตั้ง

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

8.  ไม่เป็นกรรมการที่ได้รับมอบหมายจากคณะกรรมการบริษัทฯ
    ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน หรือ นิติบุคคลที่อาจมีความขัดแย้ง

9.  กรณีที่กรรมการอิสระดำรงตำแหน่งเป็นกรรมการอิสระในบริษัทใหญ่ บริษัทย่อย
    และบริษัทย่อยลำดับเดียวกัน บริษัทต้องเปิดเผยข้อมูลเกี่ยวกับการดำรงตำแหน่งดังกล่าว
    และค่าตอบแทนรวมที่กรรมการอิสระรายนั้นได้รับในแบบ 56-1 และแบบ 56-2 ด้วย

10. ไม่มีลักษณะอื่นใด ที่ทำให้ไม่สามารถให้ความเห็นอย่างเป็นอิสระ
    เกี่ยวกับการดำเนินงานของบริษัท

คณะกรรมการตรวจสอบ มีจำนวน 4 ท่าน ดังนี้

  -------- ---------------------------- ---------------------------------
  ลำดับที่    รายชื่อ                        ตำแหน่ง

  1        ดร. วิเชียร วัฒนคุณ              ประธานกรรมการตรวจสอบ

  2        ดร. หริส สูตะบุตร               กรรมการตรวจสอบ

  3        นายจรูญ ชินาลัย                 กรรมการตรวจสอบ

  4        นายดุสิต นนทะนาคร¹             กรรมการตรวจสอบ
  -------- ---------------------------- ---------------------------------

หมายเหตุ: 1 นายดุสิต นนทะนาคร เข้าเป็นกรรมการตรวจสอบ เมื่อวันที่ 1 กรกฎาคม 2551

โดยเป็นผู้ที่มีความรู้และประสบการณ์ในการสอบทานงบการเงินของบริษัท

เลขานุการคณะกรรมการตรวจสอบ คือ นายชำนาญ โชติค้ำวงศ์

ขอบเขตอำนาจหน้าที่ของคณะกรรมการตรวจสอบ

1. คณะกรรมการตรวจสอบมีหน้าที่ตามที่ได้รับมอบหมายจากคณะกรรมการบริษัท ดังต่อไปนี้

  1.1 สอบทานให้บริษัทมีการรายงานทางการเงินอย่างถูกต้องและเพียงพอ

  1.2 สอบทานให้บริษัทมีระบบควบคุมภายใน
  และระบบการตรวจสอบภายในที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับตรวจสอบภายใน

  1.3 สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ พระราชบัญญัติบริษัทมหาชน พระราชบัญญัติการบัญชี
  หรือกฎหมายที่เกี่ยวข้องกับธุรกิจของบริษัท

  1.4 สอบทานให้บริษัทมีระบบการบริหารความเสี่ยงที่เหมาะสม และมีประสิทธิผล

  1.5 พิจารณา คัดเลือก เสนอแต่งตั้งบุคคลซึ่งมีความเป็นอิสระ
  เพื่อทำหน้าที่เป็นผู้สอบบัญชีของบริษัท และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  1.6
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
  เพื่อให้มั่นใจว่ารายการดังกล่าวสมเหตุสมผล และ

  เป็นประโยชน์ต่อบริษัทสูงสุด

  1.7 จัดทำรายงานคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานกรรมการตรวจสอบ
  และต้องประกอบด้วยข้อมูลอย่างน้อยดังต่อไปนี้

1.7.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

1.7.2 ความเห็นเกี่ยวกับความเพียงพอของระบบควบคุมภายในของบริษัท

1.7.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนด

  ของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

1.7.4 ความเห็นเกี่ยวกับความเหมาะสมของผู้สอบบัญชี

1.7.5 ความเห็นเกี่ยวกับรายการที่อาจมีความขัดแย้งทางผลประโยชน์

  1.7.6 จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบ

  แต่ละท่าน

1.7.7 ความเห็นหรือข้อสังเกตโดยรวม ที่คณะกรรมการตรวจสอบได้รับจากการปฏิบัติหน้าที่ตาม

  กฎบัตร (Charter)

1.7.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความ

  รับผิดชอบที่ได้รับมอบหมายจากคณะกรรมการบริษัท

  1.8 ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการ

  ตรวจสอบ

  ในการปฏิบัติหน้าที่ตามวรรคหนึ่ง
  คณะกรรมการตรวจสอบมีความรับผิดชอบต่อคณะกรรมการบริษัทโดยตรง
  และคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

  ในกรณีที่มีการเปลี่ยนแปลงหน้าที่ของคณะกรรมการตรวจสอบ ให้บริษัทแจ้งมติเปลี่ยนแปลงหน้าที่
  และจัดทำรายชื่อและขอบเขตการดำเนินงานของคณะกรรมการตรวจสอบที่มีการเปลี่ยนแปลงตามแบบที่ตลาดหลักทรัพย์กำหนด
  และนำส่งต่อตลาดหลักทรัพย์ภายใน 3 วันทำการนับแต่วันที่มีการเปลี่ยนแปลงดังกล่าว
  โดยวิธีการตามข้อกำหนดของตลาดหลักทรัพย์ว่าด้วยการรายงานโดยผ่านสื่ออิเล็กทรอนิกส์

2. ในการปฏิบัติหน้าที่ของคณะกรรมการตรวจสอบ หากพบ หรือมีข้อสงสัยว่ามีรายการ
หรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการของบริษัท
เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

  2.1 ข้อผิดพลาดหรือความไม่สมบูรณ์ในการบันทึก หรือการรายงานทางบัญชี หรือการเงิน

  2.2 ระบบการควบคุมภายใน การตรวจสอบภายในที่ไม่เหมาะสม
  หรือมีประสิทธิภาพอย่างเพียงพอ

2.3 การบริหารความเสี่ยงที่มีประสิทธิภาพไม่เพียงพอ

2.4 รายการที่เกิดความขัดแย้งทางผลประโยชน์

2.5 การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน

  2.6 การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท

  หากคณะกรรมการของบริษัทหรือผู้บริหารไม่ดำเนินการให้มีการปรับปรุงแก้ไขภายในเวลาตามวรรคหนึ่ง
  กรรมการตรวจสอบรายใดรายหนึ่งอาจรายงานว่ามีรายการหรือการกระทำตามวรรคหนึ่ง
  ต่อสำนักงานคณะกรรมการกำกับหลักทรัพย์และตลาดหลักทรัพย์ หรือตลาดหลักทรัพย์

คณะกรรมการสรรหาและพิจารณาค่าตอบแทนกรรมการ

  คณะกรรมการสรรหาและพิจารณาค่าตอบแทนกรรมการ มีจำนวน 4 ท่าน ดังนี้

  --------- -------------------------------- -----------------------------
  ลำดับที่     รายชื่อ                            ตำแหน่ง

  1         ดร.หริส สูตะบุตร                    ประธานกรรมการสรรหาฯ

  2         นายธงชัย ล่ำซำ                     กรรมการ

  3         นายสืบตระกูล สุนทรธรรม              กรรมการ

  4         นายสุรพันธ์ ภาษิตนิรันดร์               กรรมการ
  --------- -------------------------------- -----------------------------

  เลขานุการคณะกรรมการสรรหาฯ คือ ดร. ดวริต ตัณฑ์ศุภศิริ

ขอบเขตอำนาจหน้าที่ของคณะกรรมการสรรหาและพิจารณาค่าตอบแทนกรรมการ

1.  สรรหากรรมการและผู้บริหารระดับสูงตั้งแต่ระดับกรรมการบริหารขึ้นไป โดยสามารถ

  สรรหาทั้งจากบุคคลภายใน และภายนอกบริษัท

  2. เสนอรายชื่อคณะกรรมการและผู้บริหารระดับสูงที่ได้รับการสรรหาตลอดจนจำนวนค่าตอบแทน

  และผลประโยชน์อื่นๆ ให้คณะกรรมการบริษัทฯ หรือผู้ถือหุ้นพิจารณาอนุมัติ

  3. ทบทวนสัดส่วน จำนวน และคุณสมบัติ ตลอดจนแนวทางการประเมินผลงานของกรรมการฯ

4. ศึกษาเพื่อเสนอนโยบาย หลักเกณฑ์การจ่ายค่าตอบแทน ตลอดจนจำนวนค่าตอบแทน และ

ผลประโยชน์อื่นๆ ที่ให้แก่คณะกรรมการบริษัทฯ คณะกรรมการ หรือคณะอนุกรรมการอื่นๆ

ที่แต่งตั้งโดยคณะกรรมการบริษัทฯ โดยมีหน่วยงานในองค์กรของบริษัทฯ รวบรวมข้อมูลเพื่อ

การศึกษา

5. ดำเนินการอื่นๆ ตามที่คณะกรรมการบริษัทฯ หรือประธานกรรมการบริษัทฯ มอบหมาย หรือ

ตามที่กฎระเบียบของสำนักงานคณะกรรมการกำกับหลักทรัพย์ (กลต.) หรือตลาดหลักทรัพย์

(ตลท.) หรือกฎหมาย อื่นๆ กำหนด

9.2 วิธีการคัดเลือกบุคคลที่จะแต่งตั้งเป็นกรรมการบริษัทฯ และคณะอนุกรรมการ

สำหรับการสรรหาคณะกรรมการบริษัทฯ กรรมการผู้จัดการใหญ่ กรรมการบริหาร
ตลอดจนกรรมการชุดต่างๆ จะมีการพิจารณาคัดเลือก
และกลั่นกรองจากคณะกรรมการสรรหาและพิจารณาค่าตอบแทนกรรมการก่อนจึงจะนำเสนอต่อคณะกรรมการบริษัทฯ
และ/หรือที่ประชุมผู้ถือหุ้น โดยจะดำเนินการตามนโยบายของบริษัทฯ
และคำนึงถึงคุณสมบัติที่เหมาะสม มีความรู้ ความสามารถ และมีเวลาทำงานให้บริษัทฯ
อย่างเพียงพอ

ที่ประชุมผู้ถือหุ้นเป็นผู้แต่งตั้งและถอดถอนกรรมการ โดยใช้เสียงข้างมากตามหลักเกณฑ์
และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
  หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  3.
  บุคคลซึ่งได้รับคะแแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
  หรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมี
  หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรกและปีที่สองภายหลังจากจดทะเบียนบริษัทนั้น
ให้ใช้วิธีจับสลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้คณะกรรมการเลือกบุคคลคนหนึ่งซึ่งมีคุณสมบัติ
และไม่มีลักษณะต้องห้ามตามกฏหมายเข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

มติของคณะกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

1.  9.3 ค่าตอบแทนผู้บริหาร

    1.  1) ค่าตอบแทนที่เป็นตัวเงิน เดือนมกราคม – ธันวาคม 2551

  1.1 ค่าตอบแทนคณะกรรมการบริษัทฯ จำนวน 17 คน เป็นเงิน 9,744,000 บาท

  (เป็นค่าตอบแทนในรูปค่าเบี้ยประชุมกรรมการ*¹)

  1.2 ค่าตอบแทนคณะกรรมการตรวจสอบ คณะกรรมการสรรหาและพิจารณาค่าตอบแทน

  กรรมการ เป็นเงิน 2,040,000 บาท (เป็นค่าตอบแทนในรูปค่าเบี้ยประชุมกรรมการ)

  1.3 ค่าตอบแทนคณะกรรมการบริหาร จำนวน 10 คน เป็นเงินรวมทั้งสิ้น 33,717,000 บาท

  (เป็นค่าตอบแทนในรูปเงินเดือน)

หมายเหตุ: *¹
ค่าตอบแทนดังกล่าวไม่รวมถึงผลตอบแทนและสวัสดิการที่จ่ายให้แก่กรรมการในฐานะพนักงาน

หรืออนุกรรมการของคณะทำงานต่างๆ ของบริษัทฯ

โดยมีรายละเอียดดังนี้

+------------------------+---------+-------+---------+--------------+
| รายชื่อ                  | คณะ     | ค่าบ   | คณะ     | คณะกรรมการ   |
|                        | กรรมการ | ำเหน็จ | กรรมการ |              |
|                        |         |       |         | สรรหา        |
|                        | บริษัทฯ   | กร    | ตรวจสอบ | และพิจารณาค่าต |
|                        |         | รมการ |         | อบแทนกรรมการ |
+------------------------+---------+-------+---------+--------------+
| 1. นายไพโรจน์ ล่ำซำ      | 1,      | -     | -       | -            |
|                        | 152,000 |       |         |              |
+------------------------+---------+-------+---------+--------------+
| 2. นายสุกิจ หวั่งหลี        | 576,000 | -     | -       | -            |
+------------------------+---------+-------+---------+--------------+
| 3. นายธงชัย ล่ำซำ        | 576,000 | -     | -       | 240,000      |
+------------------------+---------+-------+---------+--------------+
| 4. ดร.วิเชียร วัฒนคุณ      | 576,000 | -     | 360,000 | -            |
+------------------------+---------+-------+---------+--------------+
| 5. ดร.หริส สูตะบุตร       | 576,000 | -     | 240,000 | 360,000      |
+------------------------+---------+-------+---------+--------------+
| 6. ดร. วิษณุ เครืองาม*¹   | 264,000 | -     | -       | -            |
+------------------------+---------+-------+---------+--------------+
| 7. นายศิรินทร์            | 264,000 | -     | -       | -            |
| นิมมานเหมินท์*²           |         |       |         |              |
+------------------------+---------+-------+---------+--------------+
| 8. ดร. ศุภวุฒิ สายเชื้อ     | 576,000 | -     | -       | -            |
+------------------------+---------+-------+---------+--------------+
| 9. นายจรูญ ชินาลัย        | 576,000 | -     | 240,000 | -            |
+------------------------+---------+-------+---------+--------------+
| 10. นายดุสิต นนทะนาคร*³  | 576,000 | -     | 120,000 | -            |
+------------------------+---------+-------+---------+--------------+
| 11. นายศุภชัย หวั่งหลี      | 576,000 | -     | -       | -            |
+------------------------+---------+-------+---------+--------------+
| 12. นายสืบตระกูล         | 576,000 | -     | -       | 240,000      |
| สุนทรธรรม               |         |       |         |              |
+------------------------+---------+-------+---------+--------------+
| 13. นายภูมิชาย ล่ำซำ      | 576,000 | -     | -       | -            |
+------------------------+---------+-------+---------+--------------+
| 14. นายวสันต์ จาติกวณิช    | 576,000 | -     | -       | -            |
+------------------------+---------+-------+---------+--------------+
| 15. นายสุรพันธ์ ภาษิตนิรันดร์ | 576,000 | -     | -       | 240,000      |
+------------------------+---------+-------+---------+--------------+
| 16. ดร.สมภพ เจริญกุล     | 576,000 | -     | -       | -            |
+------------------------+---------+-------+---------+--------------+
| 17. นายสุรช ล่ำซำ        | 576,000 | -     | -       | -            |
+------------------------+---------+-------+---------+--------------+
| รวม                    | 9,      | -     | 960,000 | 1,080,000    |
|                        | 744,000 |       |         |              |
+------------------------+---------+-------+---------+--------------+

หมายเหตุ :

*1 ดร.วิษณุ เครืองาม เข้าเป็นกรรมการบริษัท เมื่อวันที่ 11 กรกฎาคม 2551
ตามมติที่ประชุมคณะกรรมการบริษัทฯ

ครั้งที่ 7/2551

*2 นายศิรินทร์ นิมมานเหมินท์ เข้าเป็นกรรมการบริษัท เมื่อวันที่ 11 กรกฎาคม 2551
ตามมติที่ประชุม

คณะกรรมการบริษัทฯ ครั้งที่ 7/2551

*3 นายดุสิต นนทะนาคร เข้าเป็นกรรมการตรวจสอบ เมื่อวันที่ 25 มิถุนายน 2551
ตามมติที่ประชุมคณะกรรมการ

บริษัทฯ ครั้งที่ 6/2551

  2) ค่าตอบแทนอื่นๆ

  -ไม่มี-

  3) กองทุนสำรองเลี้ยงชีพ

เพื่อส่งเสริมให้พนักงานได้มีการออมทรัพย์และเป็นสวัสดิการเพิ่มเติมแก่พนักงาน
เมื่อเกิดความจำเป็น และสำหรับใช้จ่ายเมื่อพ้นจากการเป็นพนักงาน บริษัทฯ
และบริษัทย่อยบางแห่งจัดให้มีเงินกองทุนเงินสะสมประเภทจ่ายเงินสมทบ
และกองทุนสำรองเลี้ยงชีพสำหรับพนักงานประจำรายเดือน ทั้งนี้พนักงานจะจ่ายเข้ากองทุนทุกๆ
เดือน เท่ากับร้อยละ 5 ของเงินเดือน และบริษัทฯ
และบริษัทย่อยที่จัดให้มีกองทุนเงินสะสมและกองทุนสำรองเลี้ยงชีพจะจ่ายเงินสมทบในกองทุนให้กับพนักงานดังกล่าวตามระเบียบที่บริษัทนั้นๆ
กำหนด

การกำกับดูแลกิจการ

บริษัทฯ
ให้ความสำคัญในการดำเนินธุรกิจให้เป็นไปตามมาตรฐานหลักการกำกับดูแลกิจการที่ดีอย่างถูกต้องตามกฎหมาย
โดยเน้นระบบการบริหารจัดการที่มีประสิทธิภาพ โปร่งใส ตรวจสอบได้
เพื่อสร้างความเชื่อมั่นต่อผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย
คณะกรรมการบริษัทฯ และอนุกรรมการทุกคณะมีการแยกอำนาจหน้าที่ โดยระบุไว้อย่างชัดเจน
ในปีที่ผ่านมาบริษัทฯ ได้มีการปฏิบัติงานโดยยึดหลักการกำกับดูแลกิจการที่ดี ดังนี้

1)  สิทธิของผู้ถือหุ้น

บริษัทฯ ได้จัดให้มีการประชุมสามัญผู้ถือหุ้น ประจำปี 2551 เมื่อวันอังคารที่ 29 เมษายน 2551 ณ
โรงแรมอิมพีเรียลควีนส์ปาร์ค ซอยสุขุมวิท 22 กรุงเทพฯ ซึ่งในการจัดประชุมดังกล่าว บริษัทฯ
ได้แจ้งกำหนดการประชุมให้ผู้ถือหุ้นได้ทราบล่วงหน้า 30 วันก่อนวันประชุม
และได้เผยแพร่เอกสารเชิญประชุมพร้อมด้วยระเบียบวาระผ่านเว็บไซท์ของบริษัทฯ
เพื่อให้ผู้ถือหุ้นได้มีโอกาสศึกษาวาระการประชุมก่อนล่วงหน้า
และได้จัดส่งเอกสารดังกล่าวให้ผู้ถือหุ้นทราบมากกว่า 14 วันก่อนการประชุม
โดยในแต่ละวาระมีความเห็นของคณะกรรมการบริษัทประกอบ พร้อมแนบรายงานประจำปี เป็น
CD-ROM ทั้งภาษาไทยและ

ภาษาอังกฤษ และยังจัดพิมพ์เป็นรูปเล่มแจกให้แก่ผู้ถือหุ้นที่แสดงความจำนงจะขอเป็นรูปเล่ม
และหนังสือมอบฉันทะ
ซึ่งประกอบด้วยคำชี้แจงรายละเอียดของเอกสารที่ต้องใช้ประกอบการมอบฉันทะและเพื่ออำนวยความสะดวกให้แก่ผู้ถือหุ้นในการลงคะแนน
อีกทั้งยังจัดให้มีหมายเลขโทรศัพท์ติดต่อเพื่อสอบถามรายละเอียดในกรณีมีข้อสงสัยเพิ่มเติม

คณะกรรมการบริษัทฯ ได้ตระหนักถึงความสำคัญในสิทธิของผู้ถือหุ้น
ที่จะมีสิทธิรับทราบข้อมูลของกิจการอย่างเพียงพอ
และตัดสินใจเกี่ยวกับการเปลี่ยนแปลงที่สำคัญของบริษัท
ตามนโยบายการกำกับดูแลกิจการที่ดีของบริษัทฯ ดังนี้

1.  การดูแลให้ผู้ถือหุ้นทุกรายได้รับสิทธิพื้นฐาน

-   สิทธิได้รับใบหุ้นและสิทธิการโอน และได้รับสารสนเทศที่เพียงพอ ทันเวลา
    ในรูปแบบที่เหมาะสมในการตัดสินใจที่มีผลกระทบต่อบริษัทและตนเอง

-   สิทธิเข้าร่วมประชุมและออกเสียงลงคะแนนในที่ประชุมผู้ถือหุ้น
    เพื่อตัดสินใจในการเปลี่ยนแปลงในนโยบายที่สำคัญของบริษัทฯ
    และสิทธิของผู้ถือหุ้นที่คณะกรรมการต้องขอความเห็นชอบจากที่ประชุมผู้ถือหุ้น

-   สิทธิเลือกตั้งและถอดถอนกรรมการ และให้ความเห็นชอบในการแต่งตั้งผู้สอบบัญชี

-   สิทธิในส่วนแบ่งกำไร

2.  ผู้ถือหุ้นจะได้รับหนังสือเชิญประชุมและสารสนเทศเกี่ยวกับสถานที่ เวลา วาระ และเรื่องที่ต้อง

  พิจารณา โดยบริษัทฯ จะจัดสถานที่และเวลาที่เหมาะสม โดยจัดส่งให้ผู้ถือหุ้นทราบไม่น้อยกว่า

  14 วันก่อนการประชุมและโฆษณาคำบอกกล่าวนัดประชุมในหนังสือพิมพ์ 3 วัน ติดต่อกัน

3.  ในวาระเลือกตั้งกรรมการ ผู้ถือหุ้นสามารถเลือกตั้งกรรมการเป็นรายบุคคลโดยให้ผู้ถือหุ้นคน

  หนึ่งมีคะแนนเสียงเท่ากับหนึ่งหุ้นต่อหนึ่งเสียง

4.  ประธานกรรมการได้ชี้แจงกติกาทั้งหมด รวมถึงวิธีนับคะแนนเสียงของผู้ถือหุ้นที่ต้องขอมติใน

  แต่ละวาระ และในระหว่างการประชุม ประธานฯ เปิดโอกาสให้ผู้เข้าร่วมประชุมทุกรายแสดง

  ความคิดเห็น ข้อเสนอแนะ ถามคำถามในแต่ละวาระ และให้เวลาอภิปรายอย่างเพียงพอ โดย

  ประธานกรรมการ กรรมการ ผู้บริหาร และอนุกรรมการที่เกี่ยวข้องจะให้ความสำคัญกับทุก

  คำถาม และตอบข้อซักถามอย่างชัดเจน พร้อมสรุปด้วยการลงมติและนับคะแนนเสียงก่อนยุติใน

  แต่ละวาระ

5.  หลังการประชุมผู้ถือหุ้น ผู้ถือหุ้นสามารถดูรายงานการประชุมและผลของการลงคะแนนเสียง
    ในเว็บไซท์ของบริษัทฯ ได้ภายใน 14 วันหลังวันประชุม

  2) การปฏิบัติต่อผู้ถือหุ้นอย่างเท่าเทียมกัน

บริษัทฯ มีนโยบายในการรักษาสิทธิและผลประโยชน์ของผู้ถือหุ้นทุกกลุ่ม ไม่ว่าจะเป็นผู้ถือหุ้นรายใหญ่
รายย่อย บุคคลธรรมดา หรือสถาบัน ด้วยความเสมอภาคเท่าเทียมกัน
ในการประชุมผู้ถือหุ้นประเด็นต่างๆ จะถูกนำเสนอตามวาระที่ได้แจ้งไว้ในหนังสือเชิญประชุม บริษัทฯ
เปิดโอกาสให้ผู้ถือหุ้นเสนอวาระการประชุมล่วงหน้า
และสามารถเสนอชื่อบุคคลเพื่อเข้าดำรงตำแหน่งกรรมการล่วงหน้าในเวลาอันสมควร
คณะกรรมการบริษัทฯ จะไม่เพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น
ผู้ถือหุ้นจะได้รับสารสนเทศจากบริษัทฯ อย่างเพียงพอ เท่าเทียมกัน และทันเวลา
ผู้ถือหุ้นทุกรายที่เข้าร่วมประชุมจะได้รับบัตรลงคะแนนเสียง
และให้ผู้ถือหุ้นได้ใช้บัตรลงคะแนนเสียงในการแต่งตั้งกรรมการเป็นรายคน และในวาระที่สำคัญ เช่น
การทำรายการเกี่ยวโยง การทำรายการได้มาหรือจำหน่ายไปซึ่งสินทรัพย์ เป็นต้น
เพื่อความโปร่งใสและตรวจสอบได้ สำหรับผู้ถือหุ้นที่ไม่สามารถเข้าร่วมประชุมด้วยตนเอง
สามารถใช้สิทธิออกเสียงโดยมอบฉันทะให้ผู้อื่นมาประชุมและออกเสียงลงมติแทนตามจำนวนหุ้นที่ตนมี
และในกรณีที่ผู้ถือหุ้นไม่ทราบว่าจะมอบฉันทะให้แก่ใคร บริษัทฯ
ได้จัดหนังสือมอบฉันทะโดยเปิดโอกาสให้สามารถมอบฉันทะแก่กรรมการอิสระคนใดคนหนึ่งได้ทุกคน
และบริษัทฯ ได้อำนวยความสะดวกแก่ ผู้ถือหุ้นในการลงทะเบียนโดยมีอากรแสตมป์ไว้บริการด้วย

นอกเหนือจากการประชุมดังกล่าวแล้ว บริษัทฯ
ยังให้ความเสมอภาคเท่าเทียมกันในการได้รับข้อมูลข่าวสารของบริษัทฯ ที่ถูกต้อง ทันเวลา
โดยการเปิดเผยข้อมูลตามปกติผ่านทางระบบของตลาดหลักทรัพย์แห่งประเทศไทยก่อน
แล้วจึงผ่านทางสื่อสารมวลชนอื่นๆ เพื่อให้เป็นไปตามระเบียบ และให้ผู้ถือหุ้นหรือนักลงทุน
ตลอดจนประชาชนทั่วไปได้รับทราบ และนำไปประกอบการตัดสินใจลงทุนต่อไป

นอกจากนี้ บริษัทฯ ยังมีนโยบายการกำกับดูแลในการป้องกันมิให้ผู้บริหารนำข้อมูลภายในของบริษัทฯ
ไปใช้เพื่อประโยชน์แก่ตนเองหรือผู้ที่เกี่ยวข้อง ซึ่งถือเป็นการเอาเปรียบผู้ถือหุ้นอื่น
ผู้บริหารของบริษัทฯ
ต้องเปิดเผยข้อมูลการมีส่วนได้เสียของตนหรือผู้เกี่ยวข้องในกรณีที่มีส่วนได้เสียในธุรกรรมที่ทำกับ

บริษัทฯ และไม่ร่วมในการตัดสินใจดังกล่าว
ทั้งนี้เพื่อให้ผู้บริหารท่านอื่นสามารถตัดสินใจเพื่อประโยชน์ของบริษัทโดยรวม
อีกทั้งใช้มาตรการตามกฎหมาย เช่น
กำหนดให้กรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
โดยให้รายงานทุกครั้งที่มีการซื้อขาย โอน หรือรับโอนหลักทรัพย์ของบริษัทฯ ภายใน 3
วันทำการนับจากวันที่มีการซื้อขาย โอนหรือรับโอน เป็นต้น นอกจากนี้บริษัทฯ
ยังห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และต้องเก็บรักษาสารสนเทศที่สำคัญที่ยังไม่ได้เปิดเผยไว้เป็นความลับ
ไม่ดำเนินการซื้อขายหลักทรัพย์ของบริษัทฯ ในช่วงเวลา 1
เดือนก่อนประกาศงบการเงินประจำรายไตรมาส และประจำปีสู่สาธารณชน นอกจากนั้น บริษัทฯ
ยังได้กำหนดเป็นระเบียบห้ามกรรมการและพนักงานทุกคนอาศัยอำนาจหน้าที่
หรือโอกาสในการทำงานเพื่อแสวงหาประโยชน์ส่วนตนหรือผู้อื่น หากฝ่าฝืนจะถูกลงโทษทางวินัยทันที

3) บทบาทของผู้มีส่วนได้เสีย

บริษัทฯ เล็งเห็นถึงความสำคัญของผู้มีส่วนได้เสียทุกกลุ่มทั้งภายในและภายนอกบริษัทฯ ตั้งแต่ลูกค้า
ผู้ถือหุ้น พนักงาน ผู้บริหาร คู่ค้า คู่แข่ง ตลอดจนประชาชนและสังคมโดยรวม
จึงมีนโยบายที่คำนึงถึงสิทธิของผู้มีส่วนได้เสียแต่ละกลุ่มตามความเหมาะสม
ผู้มีส่วนได้เสียแต่ละรายสามารถสื่อสารกับกรรมการบริษัทฯ ได้โดยติดต่อผ่านผู้ที่ตนติดต่อเกี่ยวข้อง
หรือผ่านฝ่ายประชาสัมพันธ์ของบริษัทฯ โดยบริษัทฯ
ได้กำหนดแนวทางการตอบสนองความต้องการของผู้มีส่วนได้เสียไว้แยกได้ดังนี้

ลูกค้าและประชาชน : บริษัทฯ มุ่งมั่นที่จะสร้างความพึงพอใจ
และมอบความมั่นใจให้กับลูกค้าที่จะได้รับสินค้าและบริการของบริษัทที่ดี มีคุณภาพเยี่ยม
ในระดับราคาที่เหมาะสม มีการเปิดเผยข่าวสารข้อมูลเกี่ยวกับสินค้าและบริการอย่างครบถ้วนถูกต้อง
ไม่บิดเบือนข้อเท็จจริง อีกทั้งยินดีรับข้อเสนอแนะ ความคิดเห็นจากภายนอกเพื่อปรับปรุงสินค้า
และบริการให้ดียิ่งขึ้น

ผู้ถือหุ้น : กรรมการบริษัทฯ มุ่งมั่นเป็นตัวแทนที่ดีของผู้ถือหุ้นในการดำเนินธุรกิจ
เพื่อสร้างความพึงพอใจสูงสุดให้แก่ผู้ถือหุ้น
โดยคำนึงถึงการเจริญเติบโตเพื่อเพิ่มมูลค่าหุ้นในระยะยาว
เพื่อให้ผู้ถือหุ้นได้รับผลตอบแทนที่ดีและต่อเนื่อง

พนักงานและผู้บริหาร : บริษัทฯ ตระหนักอยู่เสมอว่าพนักงาน
และผู้บริหารเป็นปัจจัยแห่งความสำเร็จของบริษัทฯ ดังนั้น บริษัทฯ
จึงให้การสนับสนุนและส่งเสริมให้พนักงานมีการเรียนรู้ เพื่อเพิ่มขีดความสามารถในการทำงาน
มีการเสริมสร้างวัฒนธรรมและบรรยากาศการทำงานให้ดี
อีกทั้งจัดกิจกรรมส่งเสริมคุณภาพกายและใจ อันจะส่งผลให้เกิดประโยชน์สูงสุดแก่บริษัทฯ
และบรรลุเป้าหมายในการดำเนินธุรกิจให้มีผลประกอบการที่ดี

คู่ค้า :บริษัทฯ ได้กำหนดแนวทางในการจัดซื้อจัดจ้าง วางระเบียบว่าด้วยเรื่องอำนาจในการสั่งซื้อ
สั่งจ้าง เพื่อกระจายอำนาจให้สู่ระดับจัดการ และขจัดความไม่โปร่งใส
ทำให้การดำเนินธุรกิจกับคู่ค้าเป็นไปอย่างเหมาะสม มีประสิทธิภาพและยุติธรรม สิ่งสำคัญคือ บริษัทฯ
จะไม่นำความลับทางการค้าไปเปิดเผยต่อบุคคลอื่น

คู่แข่ง :บริษัทฯ
ส่งเสริมแนวทางการแข่งขันทางการค้าอย่างเสรีและเป็นธรรมไม่ทำลายชื่อเสียงของคู่แข่งทางการค้าด้วยการกล่าวหาให้ร้ายโดยปราศจากมูลความจริง
บริษัทฯ จะมุ่งเน้นการแข่งขันทางด้านคุณภาพ ประสิทธิภาพของสินค้า และการให้ บริการ
โดยคำนึงถึงประโยชน์สูงสุดของลูกค้าและรักษาภาพลักษณ์ของธุรกิจโดยรวม

ชุมชนและสังคม :บริษัทฯ ระลึกอยู่เสมอว่าเป็นส่วนหนึ่งของสังคม จึงให้การสนับสนุนกิจกรรมทาง
สาธารณประโยชน์ และท้องถิ่นที่บริษัทฯ มีการดำเนินธุรกิจ เช่น

- บริจาคข้าวสารแก่สำนักงานเขตคลองเตย และมูลนิธิดวงประทีป เพื่อช่วยเหลือผู้มีรายได้น้อย

- บริจาคสิ่งของอุปโภคบริโภคมอบให้ประชาชนผู้ประสบภัยเพลิงไหม้ชุมชนตลาดปีนัง

- ร่วมกับหน่วยงานอื่นในเขตคลองเตยจัดกิจกรรมเพื่อสังคม เช่น มอบหนังสือ อุปกรณ์

กีฬาให้ 21 ชุมชนในพื้นที่ การจำหน่ายสินค้าราคาประหยัด โครงการแว่นแก้ว และ

โครงการสาธารณประโยชน์อื่นๆ

4) การเปิดเผยข้อมูลและความโปร่งใส

บริษัทฯ มุ่งปฏิบัติตามเกณฑ์การเผยแพร่ข้อมูลของตลาดหลักทรัพย์ฯ
ในการเปิดเผยสารสนเทศที่มีความถูกต้อง ครบถ้วน โปร่งใส และทั่วถึงทั้งข้อมูลทางการเงิน
ผลการดำเนินงาน และข้อมูลอื่นๆ เพื่อให้นักลงทุนและผู้เกี่ยวข้องได้รับทราบอย่างเท่าเทียมกัน
โดยผ่านช่องทางและสื่อการเผยแพร่ข้อมูลต่างๆ ดังต่อไปนี้

1. เผยแพร่ข้อมูลของบริษัทฯ ผ่านทางเว็บไซท์ของบริษัทฯ www.loxley.co.th
เพื่อเป็นช่องทางหนึ่งในการให้ผู้ลงทุน หรือผู้ที่สนใจสามารถเข้าถึงข้อมูลของบริษัทฯ ได้ทุกที่
ทุกเวลา และบริษัทฯ ได้ปรับปรุงข้อมูลในเว็บไซท์ให้ครบถ้วนอยู่เสมอ

2. บริษัทฯ ได้จัดให้มีแผนกหลักทรัพย์ทำหน้าที่เปิดเผยข้อมูลสารสนเทศที่สำคัญของบริษัทฯ
รายงานผลการดำเนินงาน และสถานะการเงินของบริษัทฯ อย่างสม่ำเสมอ (งบการเงินของบริษัทฯ
รายไตรมาส และรายปี)
ให้เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย

3. บริษัทฯ มีการเปิดเผยข้อมูลทางการเงิน
และมีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชี
การวิเคราะห์ของฝ่ายบริหาร (MD&A) ข้อมูล

ทั่วไปและข้อมูลสำคัญในรายงานประจำปี และแบบแสดงรายการข้อมูลประจำปี (แบบ 56-1)
อย่างถูกต้องครบถ้วน ทันเวลา และเป็นไปตามข้อกำหนด
ของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย

4. มีการเปิดเผยบทบาท และหน้าที่ของคณะกรรมการ และคณะอนุกรรมการ
จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปี 2551

5. บริษัทฯ ได้เปิดเผยค่าตอบแทนกรรมการและผู้บริหารระดับสูง ที่สะท้อนภาระหน้าที่
และความรับผิดชอบของแต่ละคน รวมทั้งรูปแบบหรือลักษณะของค่าตอบแทนในปี 2551
ซึ่งคณะกรรมการสรรหาและพิจารณาค่าตอบแทนกรรมการได้พิจารณาค่าตอบแทนกรรมการเปรียบเทียบกับบริษัทที่จดทะเบียนในตลาดหลักทรัพย์ฯ
ที่อยู่ในอุตสาหกรรมและธุรกิจที่มีขนาดใกล้เคียงกันแล้วเห็นว่าเทียบเคียงได้

6. บริษัทฯ ได้มอบหมายให้กรรมการผู้จัดการใหญ่และผู้บริหารระดับสูง รับผิดชอบงานด้าน
Investor Relations เพื่อสื่อสารกับผู้ลงทุน
ซึ่งจะเป็นประโยชน์ต่อผู้ลงทุนที่สามารถได้ข้อมูลที่ถูกต้องชัดเจน
นอกจากนี้ยังได้จัดให้มีการพบปะระหว่างผู้บริหารระดับสูงกับนักลงทุนประเภทสถาบัน
และนักวิเคราะห์อย่างสม่ำเสมอ เพื่อเสริมสร้างความสัมพันธ์ที่ดี
และแลกเปลี่ยนความคิดเห็นเพื่อนำข้อมูลมาปรับปรุง

5) ความรับผิดชอบของคณะกรรมการ

บริษัทฯ ตระหนักถึงหน้าที่ ความรับผิดชอบของคณะกรรมการบริษัทฯ
ที่มีความสำคัญในการกำกับดูแลกิจการเพื่อประโยชน์สูงสุดต่อบริษัทฯ
กรรมการและผู้บริหารต้องปฏิบัติหน้าที่ด้วยความรับผิดชอบ ระมัดระวัง และซื่อสัตย์สุจริต บริษัทฯ
จึงได้กำหนดโครงสร้าง บทบาท และหน้าที่ของคณะกรรมการ ไว้อย่างชัดเจน
อีกทั้งจัดให้มีคณะอนุกรรมการ ตามหลักการกำกับดูแลกิจการที่ดี โดยแบ่งเป็นหัวข้อต่อไปนี้

5.1 โครงสร้างคณะกรรมการ

คณะกรรมการบริษัทฯ มีจำนวน 17 คน ประกอบด้วยกรรมการที่เป็นผู้บริหาร จำนวน 6 คน
กรรมการที่ไม่ได้เป็นผู้บริหารอีกจำนวน 11 คน กรรมการที่ไม่เป็นผู้บริหารนี้ยังเป็นกรรมการอิสระ
จำนวน 7 คน โดยบางท่านเป็นกรรมการตรวจสอบ
กรรมการสรรหาและพิจารณาค่าตอบแทนกรรมการด้วย ดังนั้นหากเปรียบเทียบแล้วจะพบว่าบริษัทฯ
มีกรรมการที่ไม่ได้เป็นผู้บริหาร จำนวนเกินกว่ากึ่งหนึ่งของกรรมการทั้งคณะ

กรรมการที่เป็นอิสระและกรรมการจากภายนอกอื่นๆ
มีความพร้อมที่จะใช้ดุลยพินิจของตนอย่างเป็นอิสระในการพิจารณากำหนดกลยุทธ์ การบริหารงาน
การใช้ทรัพยากร การแต่งตั้งกรรมการ และการกำหนดมาตรฐานการดำเนินกิจการ
ตลอดจนพร้อมที่จะคัดค้านการกระทำของกรรมการอื่นๆ
หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย
ดังนั้น จึงมั่นใจได้ว่าคณะกรรมการของบริษัทฯ มีการถ่วงดุลที่เหมาะสม
ทั้งยังสามารถปฏิบัติหน้าที่ในฐานะตัวแทนของผู้ถือหุ้นได้อย่างอิสระ
ไม่ทำให้บุคคลใดบุคคลหนึ่งหรือกลุ่มใดกลุ่มหนึ่งมีอำนาจโดยไม่มีจำกัด

บริษัทฯ ได้กำหนดคุณสมบัติของกรรมการอิสระเท่ากับข้อกำหนดของสำนักงาน ก.ล.ต.
และตลาดหลักทรัพย์ฯ เพื่อให้กรรมการอิสระของบริษัทมีความเป็นอิสระอย่างแท้จริง

บริษัทฯ มีการแยกตำแหน่งและอำนาจหน้าที่ไว้อย่างชัดเจน
ประธานกรรมการไม่เป็นบุคคลเดียวกันกับกรรมการผู้จัดการใหญ่
และไม่ได้เป็นพนักงานหรือผู้บริหารของบริษัท
โดยมีประธานกรรมการทำหน้าที่เป็นประธานของคณะกรรมการบริษัทฯ
ส่วนกรรมการผู้จัดการใหญ่ทำหน้าที่เป็นประธานของคณะผู้บริหาร
และมีกรรมการรองกรรมการผู้จัดการใหญ่ ดูแลเรื่องการเงินของบริษัทฯ นอกจากนี้
ประธานกรรมการไม่ดำรงตำแหน่งใดๆ ในคณะอนุกรรมการ
ซึ่งอำนาจหน้าที่ของคณะกรรมการบริษัทฯ และอนุกรรมการเช่น คณะกรรมการตรวจสอบ
คณะกรรมการสรรหาและพิจารณาค่าตอบแทนกรรมการ มีการแบ่งแยกไว้อย่างชัดเจน
ประธานคณะอนุกรรมการ เป็นกรรมการอิสระ เพื่อให้การทำหน้าที่ของคณะอนุกรรมการมีความเป็น

อิสระอย่างแท้จริง
และคณะกรรมการทุกท่านมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของบริษัทฯ มีประสิทธิภาพ ถูกต้อง และโปร่งใส
คณะกรรมการบริษัทฯ ทำหน้าที่ดูแลการกำหนดนโยบาย กลยุทธ์ การประชุม
และรักษาประโยชน์ของผู้ถือหุ้น ส่วนการดูแลปฏิบัติงานในแต่ละวัน และผลการดำเนินงานของบริษัทฯ
มีคณะกรรมการบริหาร เป็นผู้ดำเนินการให้เป็นไปตามเป้าหมายของบริษัทฯ ที่กำหนดไว้

ในปี 2551 บริษัทฯ ได้แต่งตั้งเลขานุการบริษัท เพื่อปฏิบัติตามมาตรา
89/15ที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
โดยเลขานุการบริษัทจะเป็นผู้จัดทำ
เก็บรักษาเอกสารสำคัญของบริษัทตามที่กฎหมายกำหนดอีกทั้งเป็นผู้ดูแลการบริหารกิจการของคณะกรรมการ
และผู้บริหารให้อยู่ในกรอบกฎหมายโดยเคร่งครัด
รวมถึงดำเนินการอื่นใดตามที่คณะกรรมการตลาดทุนประกาศกำหนด

5.2 คณะอนุกรรมการ

เพื่อให้การกำกับดูแลกิจการบรรลุเป้าหมายสูงสุด คณะกรรมการบริษัทฯ
จึงได้แต่งตั้งคณะกรรมการที่มีความรู้ ความสามารถที่เหมาะสม เป็นกรรมการชุดย่อย
เพื่อช่วยศึกษารายละเอียดและกลั่นกรองงานของคณะกรรมการให้มีประสิทธิภาพมากยิ่งขึ้น
ปัจจุบันมีคณะอนุกรรมการ ได้แก่ คณะกรรมการบริหาร คณะกรรมการตรวจสอบ
คณะกรรมการสรรหาและพิจารณาค่าตอบแทนกรรมการ
องค์ประกอบและหน้าที่รับผิดชอบกำหนดไว้ชัดเจน (สำหรับรายละเอียดบทบาท
ภาระหน้าที่ความรับผิดชอบจะอธิบายไว้ในหัวข้อเรื่อง การจัดการ หน้า 71-77)

1.  บทบาท หน้าที่ และความรับผิดชอบของคณะกรรมการ

บริษัทฯ ตระหนักถึงความสำคัญของกรรมการในการปฏิบัติหน้าที่ด้วยความระมัดระวัง รับผิดชอบ
และซื่อสัตย์สุจริต จึงมีนโยบายให้คณะกรรมการบริษัทฯ และคณะอนุกรรมการต่างๆ
มีบทบาทหน้าที่ในการเป็นผู้นำตามความรับผิดชอบตามลำดับขั้น
มีความเป็นอิสระในการแสดงความเห็นที่เกี่ยวกับวิสัยทัศน์กลยุทธ์ เป้าหมาย แผนงาน
ตลอดจนงบประมาณที่นำเสนอ โดยฝ่ายบริหารของบริษัทฯ
มีกลไกการกำกับดูแลให้ผู้บริหารปฏิบัติงานตามแผนที่กำหนดไว้อย่างสม่ำเสมอ
คณะกรรมการยังมีการทบทวนนโยบายการกำกับดูแลกิจการของบริษัทและประเมินผลการปฏิบัติงานตามนโยบายอย่างสม่ำเสมอ
บริษัทฯ ได้จัดทำคู่มือ “จริยธรรมในการดำเนินงานของบริษัท”
เป็นลายลักษณ์อักษรอย่างชัดเจนเพื่อให้กรรมการ ผู้บริหาร และพนักงานทุกระดับ
ได้ยึดถือและนำไปปฏิบัติเป็นแนวทางเดียวกัน เพื่อให้การปฏิบัติหน้าที่ตามภารกิจของบริษัทฯ
เป็นไปด้วยความซื่อสัตย์ สุจริต และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกกลุ่ม
โดยบริษัทฯ มีการติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ

นอกจากนี้ คณะกรรมการบริษัทฯ
ได้กำหนดนโยบายเกี่ยวกับความขัดแย้งทางผลประโยชน์บนหลักการที่ว่าไม่สนับสนุนการทำรายการระหว่างกันกับบุคคลที่อาจมีความขัดแย้งทางผลประโยชน์
ในกรณีที่ต้องมีรายการดังกล่าวจะต้องเป็นไปตามแนวทางธุรกิจปกติ
เสมือนหนึ่งเป็นการทำรายการกับบุคคลภายนอก หากรายการใดมิได้เป็นไปตามแนวทางธุรกิจปกติ
จะต้องปฏิบัติตามขั้นตอนการอนุมัติรายการที่เกี่ยวโยงกัน
โดยผู้มีส่วนได้เสียในรายการนั้นจะไม่มีสิทธิออกเสียงลงคะแนนในรายการนั้น

โดยคณะกรรมการบริษัทฯ ได้มอบหมายหน้าที่การกำกับดูแลการปฏิบัติงานให้แก่คณะกรรมการบริหาร
และผู้บริหารระดับสูงของบริษัทฯ กรรมการบริหารได้จัดให้มีระบบควบคุมภายในที่มีประสิทธิภาพ
มีการติดตามประเมินผลอย่างสม่ำเสมอ ในกรณีที่พบความผิดปกติ
จะมีการเข้าตรวจสอบอย่างละเอียดทันที และดำเนินการแก้ไขอย่างรวดเร็ว
ระบบการควบคุมภายในถือเป็นกลไกสำคัญของการบริหาร
ช่วยลดความเสี่ยงทางธุรกิจทำให้การดำเนินธุรกิจเป็นไปอย่างมั่นคง และบรรลุตามเป้าหมายที่ตั้งไว้
ช่วยคุ้มครองทรัพย์สินของบริษัทฯ
ไม่ให้รั่วไหลและยังคุ้มครองเงินลงทุนผู้ถือหุ้นไม่เสียผลประโยชน์อีกด้วย

5.4 การประชุมคณะกรรมการ

บริษัทฯ มีการกำหนดตารางการประชุมคณะกรรมการไว้ล่วงหน้าเว้นแต่กรณีมีวาระพิเศษ
ประธานกรรมการ
หรือกรรมการตามจำนวนที่กฎหมายกำหนดสามารถเรียกประชุมเพิ่มเติมได้ตามความจำเป็น
ประธานกรรมการ หรือประธานที่ประชุม จะยึดนโยบายสนับสนุนให้มีการพิจารณาประเด็นต่างๆ
อย่างโปร่งใส จัดสรรเวลาอย่างเพียงพอในการนำเสนอรายละเอียดและตอบข้อซักถาม
โดยให้เลขานุการจัดส่งเอกสารประกอบวาระการประชุมล่วงหน้าก่อนประชุม นอกจากนี้
ยังให้จัดทำรายงานการประชุมเก็บไว้เป็นลายลักษณ์อักษร
และจัดเก็บไว้อย่างมีระเบียบเพื่อการตรวจสอบ โดยมีผู้สอบบัญชีตรวจสอบรายงานทุกไตรมาส
สำหรับคณะอนุกรรมการชุดอื่นๆ จะมีการแยกประชุมต่างหากจากกัน และปฏิบัติตามที่กล่าวแล้วข้างต้น
(สำหรับรายละเอียดจำนวนครั้งที่ประชุมของคณะกรรมการบริษัทฯ ปี 2551
อธิบายไว้ในหัวข้อเรื่องการจัดการ หน้า 70)

5.5 การประเมินตนเองของคณะกรรมการ

ในการประชุมคณะกรรมการบริษัทฯ
กรรมการแต่ละท่านจะรายงานผลการดำเนินงานในส่วนที่ตนเองรับผิดชอบ เพื่อให้คณะกรรมการฯ
ร่วมกันพิจารณาผลงาน เสนอข้อคิดเห็น และซักถามปัญหาต่างๆ เพื่อการปรับปรุงแก้ไขต่อไป

5.6 ค่าตอบแทน

การกำหนดค่าตอบแทนกรรมการ จะมีคณะกรรมการสรรหาและพิจารณาค่าตอบแทนกรรมการเป็น
ผู้พิจารณาก่อนนำเสนอคณะกรรมการบริษัทฯ และผู้ถือหุ้นพิจารณาอนุมัติ
คณะกรรมการสรรหาและพิจารณาค่าตอบแทนกรรมการ มีหลักเกณฑ์การพิจารณา
โดยเปรียบเทียบกับบริษัทอื่นในอุตสาหกรรมเดียวกัน
ไม่สูงเกินความจำเป็นแต่เหมาะสมและเพียงพอในการจูงใจ และรักษากรรมการที่มีคุณภาพไว้ มีการ
เปิดเผยจำนวนค่าตอบแทนไว้ในรายงานประจำปี
ตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

5.7 การพัฒนากรรมการและผู้บริหาร

บริษัทฯ ตระหนักถึงความสำคัญในการพัฒนาบุคลากรทุกระดับชั้น โดยเฉพาะกรรมการ และผู้บริหาร
เป็นกลุ่มที่ต้องได้รับการพัฒนาอย่างเข้มข้น
และให้มีความคิดเห็นที่ทันสมัยอยู่เสมอเพื่อปรับกลยุทธ์การดำเนินงานให้เหมาะสมกับสภาวะการดำเนินธุรกิจ
โดยบริษัทฯ ได้จัดให้มีการฝึกอบรม การสัมมนา การประชุมระดมความคิด (Brainstorming)
เป็นระยะ โดยเชิญผู้เชี่ยวชาญจากสถาบันต่างๆ มาเป็นวิทยากรให้ความรู้
ซึ่งนอกจากการพัฒนาด้านการบริหารแล้ว บริษัทฯ ยังเล็งเห็นถึงความสำคัญในการพัฒนาบุคลิกภาพ
และจริยธรรมของผู้บริหารด้วยเช่นกัน โดยกำหนดการฝึกอบรมกรรมการและผู้บริหาร
จะอยู่ในแผนการ

ดำเนินงานประจำปีของฝ่ายทรัพยากรบุคคล นอกจากนี้ ผู้ที่จะได้รับการเลื่อนระดับขึ้นเป็นผู้บริหาร
หรือผู้บริหารระดับสูง จะต้องผ่านหลักสูตรต่างๆ เพื่อพัฒนาตนเองตามเกณฑ์การสืบทอดงาน
โดยบริษัทฯ ได้กำหนดหลักสูตรต่างๆ แบ่งตามระดับชั้นผู้บริหาร
และมีการรายงานผลการดำเนินงานในที่ประชุมคณะกรรมการฯ

การดูแลเรื่องการใช้ข้อมูลภายใน

บริษัทฯ มีนโยบายการกำกับดูแลในการป้องกันมิให้ผู้บริหารนำข้อมูลภายในของบริษัทฯ ไปใช้
เพื่อประโยชน์ส่วนตน รวมทั้งการซื้อขายหลักทรัพย์ โดยใช้มาตรการตามกฎหมาย เช่น
กำหนดให้กรรมการ
และผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
โดยให้รายงานทุกครั้งที่มีการซื้อขาย โอน หรือรับโอนหลักทรัพย์ของบริษัท ภายใน 3 วันทำการ
นับจากวันที่มีการซื้อขาย โอน หรือรับโอน เป็นต้น นอกจากนี้ บริษัทฯ
ยังห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอก
หรือบุคคลที่ไม่มีหน้าที่เกี่ยวข้อง และต้องเก็บรักษา

สารสนเทศที่สำคัญที่ยังไม่ได้เปิดเผยไว้เป็นความลับ
โดยจำกัดให้รับรู้ได้เฉพาะผู้บริหารระดับสูงที่เกี่ยวข้องเท่านั้น เช่น ไม่ดำเนินการซื้อ-ขาย
หรือเสนอซื้อ-เสนอขาย หรือชักชวนให้บุคคลอื่นซื้อ-ขาย
หรือเสนอซื้อ-เสนอขายหลักทรัพย์ของบริษัทฯ ไม่ว่าโดยตรงหรือโดยอ้อมในช่วงระยะเวลา 1 เดือน
ก่อนประกาศงบการเงินประจำรายไตรมาส และประจำปีสู่สาธารณชน นอกจากนั้น บริษัทฯ
ยังได้กำหนดเป็นระเบียบ ห้ามกรรมการและพนักงานทุกคนอาศัยอำนาจหน้าที่
หรือโอกาสในการทำงานเพื่อแสวงหาประโยชน์ส่วนตนหรือผู้อื่น หากฝ่าฝืนจะถูกลงโทษทางวินัยทันที

บุคลากร

บริษัทฯ ไม่เคยมีข้อพิพาทด้านแรงงานในระยะ 3 ปีที่ผ่านมา ณ วันที่ 31 ธันวาคม 2551 บริษัทฯ
มีพนักงานประจำทั้งสิ้น 734 คน พนักงานสัญญาจ้างทั้งสิ้น 104 คน โดยแบ่งพนักงานตามกลุ่มดังนี้

  --------------------------------------------- -------------------------
  หน่วยงาน                                       จำนวน (คน)

  กลุ่มสารสนเทศและโทรคมนาคม                       181

  กลุ่มธุรกิจเทคโนโลยี                               33

  กลุ่มธุรกิจงานโครงการ                             152

  กลุ่มธุรกิจการค้า                                  165

  กลุ่มธุรกิจบริการ                                  6

  กลุ่มธุรกิจต่างประเทศ                              10

  กลุ่มโครงการพิเศษ                                22

  กลุ่มธุรกิจร่วมทุน                                  78

  สำนักกรรมการผู้จัดการ                             25

  กลุ่มบริหารและการเงิน                             129

  ฝ่ายตรวจสอบภายใน                               9

  ฝ่ายทรัพยากรบุคคล                                15

  ฝ่ายสื่อสารองค์กร                                 13

  รวมพนักงานทั้งสิ้น                                 838
  --------------------------------------------- -------------------------

นโยบายด้านบุคลากร

เพื่อให้บริษัทฯ สามารถบรรลุวิสัยทัศน์ตามที่กำหนด บริษัทฯ
มีการกำหนดเป้าหมายและภารกิจในการทำงานที่ชัดเจนทั้งในระดับหน่วยงานและระดับบุคคล บริษัทฯ
ได้มีการพัฒนาขีดความสามารถของบุคลากรผ่านระบบการฝึกอบรมและพัฒนา
โดยมีการส่งบุคลากรที่เหมาะสมและมีศักยภาพเข้าร่วมการอบรมและพัฒนาในเรื่องต่างๆ ที่จำเป็น
เพื่อเสริมสร้างความรู้ ความเข้าใจ เทคนิค เทคโนโลยี และทักษะในการดำเนินงาน ซึ่งบริษัทฯ
ได้จัดให้มีการอบรมภายใน โดยเชิญวิทยากรที่มีความรู้ ความสามารถในเรื่องนั้นๆ
มาให้การอบรมบรรยายและส่งบุคลากรออกไปอบรมภายนอก โดยผู้จัดการอบรมและสัมมนาอิสระ
รวมถึงการส่งบุคลากรไปดูงานต่างประเทศ
เพื่อเพิ่มทักษะในการทำงานและการบริการในภาคธุรกิจหรือเทคโนโลยีที่ไม่มีในประเทศไทย

บริษัทฯ ได้สานต่อการกำหนดนโยบายค่าตอบแทนที่เหมาะสม
โดยเชื่อมโยงไปกับการพิจารณาจ่ายค่าตอบแทนตามผลการปฏิบัติงาน (Performance-based
Pay) รวมถึงผลตอบแทนแปรผันในรูปแบบต่างๆ (Variable Pay)
และยังคงให้ความสำคัญต่อการจัดกิจกรรมเพื่อส่งเสริมการสื่อสารภายในองค์กร และกิจกรรม

พนักงานสัมพันธ์ในรูปแบบต่างๆ เพื่อให้พนักงานมีส่วนร่วมมากขึ้น
ก่อให้เกิดความสัมพันธ์อันดีในหมู่พนักงาน การพัฒนาบุคลากรอย่างจริงจัง โดยเน้นการเพิ่มพูนทักษะ
ความรู้ ความสามารถทั้งในเรื่องงานปัจจุบัน
และเตรียมความพร้อมสำหรับการเจริญเติบโตของบุคลากรในอนาคต
เพื่อให้สอดรับกับแผนงานด้านการสืบทอดตำแหน่งงาน (Succession Planning)
โดยเฉพาะในระดับบริหาร

ค่าตอบแทนพนักงานของบริษัทฯ รวมตั้งแต่เดือนมกราคมถึงธันวาคม พ.ศ. 2551
ในรูปของเงินเดือน เท่ากับ 249.99 ล้านบาท

ค่าตอบแทนพนักงานสัญญาจ้างของบริษัทฯ รวมตั้งแต่เดือนมกราคมถึงธันวาคม พ.ศ. 2551
ในรูปของเงินเดือน เท่ากับ 31.01 ล้านบาท